b'\n_START_ARTICLE_\nKajuhova nagrada\n_START_PARAGRAPH_\nKajuhova nagrada je bila v letih 1960\xe2\x80\x931990 nagrada zavoda Borec za dela, ki so preteklo leto iz\xc5\xa1la pri tej zalo\xc5\xbebi. Od leta 1982 so nagrado podeljevali skupaj z zalo\xc5\xbebo Partizanska knjiga. Ime nosi po slovenskem pesniku in narodnem heroju Karlu Destovniku s partizanskim imenom Kajuh. Nagrade so podeljevali z namenom, da bi narodnoosvobodilna vojna v slovenski knji\xc5\xbeevnosti dobila ve\xc4\x8dji poudarek. Spodbujale so pisatelje, pesnike, zgodovinarje in druge umetnike za ustvarjanje del s tematiko narodnoosvobodilne vojne.'